Utilizatsiya qilingan tabiiy (mash’al) gaz bo‘yicha yer qa’ridan foydalanganlik uchun soliqni to‘lash tartibi to‘g‘risidagi nizomning 6-bandiga o‘zgartirish kiritish haqida

O‘zbekiston Respublikasining Soliq kodeksi va O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. O‘zbekiston Respublikasi Moliya vazirligi va Davlat soliq qo‘mitasining 2010-yil 21-iyundagi 49, 2010-25-son qarori (ro‘yxat raqami 2122, 2010-yil 17-iyul) (O‘zbekiston Respublikasi qonun hujjatlari to‘plami, 2010-y., 28-29-son, 240-modda) bilan tasdiqlangan Utilizatsiya qilingan tabiiy (mash’al) gaz bo‘yicha yer qa’ridan foydalanganlik uchun soliqni to‘lash tartibi to‘g‘risidagi nizomning 6-bandi quyidagi tahrirda bayon etilsin:
 “6. O‘zbekiston Respublikasi Moliya vazirligi va Davlat soliq qo‘mitasining 2013-yil 4-martdagi 23, 2013-8-son “Soliq hisobotining shakllarini tasdiqlash to‘g‘risida”gi qarori (ro‘yxat raqami 2439, 2013-yil 22-mart) bilan tasdiqlangan Yer qa’ridan foydalanganlik uchun soliq hisob-kitobining “Qazib olish hajmi, t., kub. m.” ustunida utilizatsiya qilingan tabiiy (mash’al) gaz hajmi ko‘rsatiladi.”.
 2. Mazkur qaror rasmiy e’lon qilingan kundan e’tiboran kuchga kiradi.